UK Albums Chart

UK Albums Chart – Jungtinėje Karalystėje parduodamų albumų statistiką agreguojantis ir ją kas savaitę atnaujinantis sąrašas. Albumų pardavimai skaičiuojami tiek pagal fizines ir skaitmenines kopijas, tiek pagal muzikos perdavimo srautu paslaugas teikiančių platformų perklausas. 

Pirmą kartą pardavimų sąrašai imti publikuoti 1956 m. liepos 22 d.Warwick, Neil; Kutner, Jon; Brown, Tony (2004). The Complete Book of the British Charts: Singles and Albums. London: Omnibus Press.  ir iki pat šios dienos kiekvieną penktadienį yra atnaujinami organizacijos „Official Charts Company“. Top 5 iš pateiktų pardavimų duomenų taip pat yra transliuojama per „BBC Radio 1“ stotį, o „UKChartsPlus“ naujienlaiškyje pateikiama net Top 200 albumų."UKChartsPlus Home Page". Ukchartsplus.co.uk. Nuo 1989 m. pasikeitė tvarka dėl Top 100 ir albumų, laikytinų hitais, iš sąrašo pašalinus muzikos rinkinių albumus (angl. compilation), todėl liko Top 75.

Tam, kad albumas patektų į sąrašą, jis turi būti tinkamos trukmės ir kainos. Privalo būti daugiau nei 3 kūriniai arba bendra trukmė turi būti ne trumpesnė kaip 20 minučių. Taip pat albumas negali būti klasifikuojamas kaip biudžetinis – toks albumas paprastai kainuoja tarp 30 pensų ir 3,75 svarų sterlingų."Rules for Chart Eligibility: Albums" (.PDF formatu). Official Charts Company (2015-03-01)

 Šaltiniai 

Kategorija:Muzikos įrašų topai
Kategorija:Jungtinės Karalystės kultūra